Diari Oficial de la Generalitat Valenciana


Sumari del DOGV 9344, del 20-05-2022 (2022/4437)

RESOLUCIÓ de 16 de maig de 2022, del director general de Formació Professional i Ensenyaments de Règim Especial, per la qual s'autoritza la implantació de projectes de flexibilització de l'oferta modular dels cicles formatius de Formació Professional en determinats centres docents.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9344

Data del DOGV
:   20-05-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/4437


Data del document
:   16-05-2022

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 16 de maig de 2022, del director general de Formació Professional i Ensenyaments de Règim Especial, per la qual s'autoritza la implantació de projectes de flexibilització de l'oferta modular dels cicles formatius de Formació Professional en determinats centres docents. [2022/4437]  
Per la Resolució de 17 de gener de 2022, del secretari autonòmic d'Educació i Formació Professional, es va determinar el procediment per a flexibilitzar els ensenyaments de Formació Professional a la Comunitat Valenciana (DOGV 9261 / 21.01.2022).  
En virtut d'aquesta resolució els centres educatius sostinguts amb fons públics que desitgen implantar un projecte de flexibilització de títol hauran de comptar amb l'autorització de la Conselleria d'Educació, Cultura i Esport.  
Obert el termini des del 22 de gener fins al 30 de març de 2022 per a sol·licitar la implantació de projectes propis de flexibilització en les seues diferents modalitats, ha sigut valorada l'adequació dels requisits establits en la resolució esmentada a les propostes de projectes presentades.  
Per això, fent ús de les competències atribuïdes pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport (DOGV 8959 / 24.11.2020) i pel punt desé de la Resolució de 17 de gener de 2022, del secretari autonòmic d'Educació i Formació Professional, resolc:  
  
Primer  
Autoritzar els projectes de flexibilització dels annexos a aquesta resolució, als centres que es detallen i en els termes que per a cada projecte s'indiquen:  
a) Annex I: Projectes autoritzats de flexibilització amb ampliació.  
  
b) Annex II: Projectes autoritzats de flexibilització de doble titulació.  
c) Annex III: Projectes autoritzats de flexibilització de reorganització.  
  
Segon  
S'autoritza la proposta de flexibilització dels cicles formatius que apareixen en cada annex i amb la distribució horària setmanal especificada.  
  
Tercer  
L'oferta de cicles de doble titulació suposa impartir un tercer curs segons el projecte autoritzat al centre educatiu.  
  
Quart  
En virtut d'aquesta resolució, els centres docents que impartisquen els projectes autoritzats queden obligats a la seua impartició en els termes en què aquests projectes s'autoritzen, i amb subjecció al que s'estableix en la Resolució de 17 de gener de 2022, del secretari autonòmic d'Educació i Formació Professional, per la qual es determina el procediment per a flexibilitzar els ensenyaments de Formació Professional en la Comunitat Valenciana.  
  
Cinqué  
Els centres educatius hauran de fer públics els seus projectes a través de la pàgina web i del tauler d'anuncis de la secretaria amb antelació a l'inici dels terminis establits per a l'admissió de l'alumnat, a fi que les famílies i les persones interessades estiguen informades de les característiques dels projectes.  
  
Sisé  
Es presentarà davant la Direcció General de Formació Professional i Ensenyaments de Règim Especial una memòria valorativa dels projectes realitzats i resultats d'aprenentatge a la finalització de cada curs acadèmic.  
Seté  
Per si mateixa, l'autorització obtinguda en virtut d'aquesta resolució dels centres privats concertats no implicarà de cap manera una variació en el finançament que perceben pel concert educatiu en vigor ni suposarà l'obligació de la modificació del concert educatiu.  
  
  
Huité  
La present resolució produirà efectes des de l'endemà de la seua publicació en el Diari Oficial de la Generalitat Valenciana. No obstant això, els projectes de flexibilització de títol autoritzats hauran d'implantar-se a partir del curs 2022-2023.  
  
Contra la present resolució, que no posa fi a la via administrativa, els interessats podran interposar recurs d'alçada davant el secretari autonòmic d'Educació i Formació Professional, en el termini d'un mes a comptar des de l'endemà de la notificació, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 16 de maig de 2022.- El director general de Formació Professional i Ensenyaments de Règim Especial: Manuel Gomicia Giménez.